સ્વામીજી તો લંડનથી પાછા અમેરિકા ગયા. પણ, એમના ગયા બાદ તેમની સાથેના પત્રવ્યવહાર દ્વારા પણ તેમનો સંપર્ક સતત રહ્યો. ઊંડાણપૂર્વકનાં ચિંતન અને ખુબ જ મંથન પછી માર્ગારેટને સ્વામીજીની વાણીમાં સાક્ષાત્કારની અનુભૂતિ જણાઈ. જાણે પ્રકાશ લાધ્યો. તેઓ સ્વામીજીનાં શિષ્યા બની રહ્યાં. Master as I Saw Himમાં તેઓ લખે છે તેમ, “મેં તેમના તેજસ્વી અંશને ઓળખી લીધો…” તેમને જીવન અંગેનું નવું જ દર્શન પ્રાપ્ત થયું.